***Odprti poziv za fotografe in vizualne pripovedovalce zgodb v sodelovanju s skupnostmi***

**FOTOGRAFIJA OPOLNOMOČA: Mojstrski tečaj vizualnega pripovedovanja za krepitev odnosov s skupnostmi s Susan Meiselas, Lydio Matthews in Luciano Pinchiero**

ob razstavi *Susan Meiselas: Mediacije*, Galerija Jakopič, od 20. junija do 22. oktobra 2023

**Pomembni datumi:

Za prijavo:**

Spletna predstavitev mojstrskega tečaja in mentoric za vse zainteresirane: **5. april 2023 ob 17.00**Rok za oddajo prijav: **14. april 2023**Razglasitev izbranih udeležencev brezplačnega mojstrskega tečaja: **19. april 2023**

**Za mojstrski tečaj (zavezujoče za do 12 izbranih udeležencev):**Spletno srečanje z mentoricami: **25. april 2023 od 17.00 do 19.00**Dvodnevni mojstrski tečaj v živo: **17. in 18. junij 2023, od 10.00 do 18.00**

**Uvod:**

Galerija Jakopič objavlja odprti poziv za mojstrski tečaj *Fotografija opolnomoča*, na katerem bodo sodelovale tri ugledne strokovnjakinje s področja fotografije: **Susan Meiselas**, ena najbolj družbeno angažiranih in ozaveščenih sodobnih fotografinj in članica agencije Magnum Photos, **Lydia Matthews**, uveljavljena ameriška kuratorka, avtorica, raziskovalka in predavateljica, ter **Luciana Pinchiero**, družbeno angažirana argentinsko-ameriška fotografinja in umetnica.

Iščemo strastne fotografe vseh nivojev usposobljenosti in vizualne pripovedovalce zgodb, ki so družbeno ozaveščeni in so pri svojem delu zavezani spodbujanju vključenosti vseh v sodobni družbi. Dobrodošli so predlogi projektov, katerih cilj je bistveno povečati prepoznavnost, vključenost, sodelovanje in opolnomočenje različnih skupnosti v Sloveniji. Projekti morajo temeljiti na vzpostavljenem, angažiranem odnosu in stalnem dialogu med fotografom in skupnostjo ter morajo temeljiti na več tednih fotografskega dela, ki se bo zaključilo z mojstrskim tečajem za fotografe v živo.
Pri snovanju projekta je treba upoštevati njegov vpliv na določeno skupnost in kako bo ta projekt tej skupnosti koristil - v smislu povečanja njene vključenosti v družbo, večje prisotnosti in prepoznavnosti ter pozitivnega vpliva na njeno delovanje v prihodnosti.

Ta poziv je namenjen tako fotografom kot skupnostim. Fotografi imajo možnost v sladu z lastnim interesom izbrati skupnosti, s katerimi želijo sodelovati, skupnosti pa lahko znotraj tega sodelovanja predlagajo svoje ideje in delijo pomembne zgodbe. Tudi posamezna skupnost lahko izbere fotografa, s katerim bi sodelovala in se neposredno z njim dogovori za prijavo na mojstrski tečaj. Izbrani fotograf je lahko tudi član te skupnosti.

**Mojstrski tečaj *Fotografija opolnomoča* bo vključeval:**

* spletno srečanje s tremi mentoricami, kjer bodo obravnavani individualni projekti udeležencev,
* neodvisno terensko delo, namenjeno dokumentiranju izbrane skupnosti (vzdolž morebitnega že obstoječega materiala),
* individualne priprave snovanja vizualne pripovedi,
* dvodnevno delavnico v živo, kjer bodo nastali projekti finalizirani za končno obliko predstavitve,
* predstavitev nastalih projektov v sklopu skupnosti

**Kako razumemo skupnosti?**

Skupnosti so skupine, organizacije ali pobude posameznikov, ki imajo skupne interese, vrednote, izzive in izkušnje. Ti lahko vključujejo lokalne okoljske, gospodarske ali politične dejavnike ter skupna kulturna ozadja, kot so etnična pripadnost, dediščina, vera ali jezik. Skupnosti se pogosto združujejo zaradi praznovanja kulturnih dogodkov, ohranjanja tradicij ali zagotavljanja podpore tistim, ki se soočajo s podobnimi izzivi ali težavami, kot so zdravstveno stanje, razseljenost, odvisnost, socialna prikrajšanost ali žalovanje. Njihov cilj je zaščititi in pomagati posameznikom in skupinam ter živalim in naravnim okoljem, ki so izpostavljeni izkoriščanju, marginalizaciji, diskriminaciji ali drugim oblikam nepravičnosti. Skupnosti so ključne pri spodbujanju družbene odgovornosti, trajnostnega odnosa do okolja in kulture ter pri podpiranju blaginje svojih članov in njihovih interesov. S svojo živahnostjo ter nenehnimi prizadevanji za boljšo prihodnost, so ti aktivni državljani pomembni stebri naše družbe. Zaslužijo si, da jim damo glas, da jih vidimo in slišimo ter da jih priznajo preostali člani družbe. Fotografija je lahko skozi pomembne vizualne pripovedi o dejavnostih in prizadevanjih teh skupnosti ključ do njihovega opolnomočenja.

**Pogoji za prijavo:**

- Poziv je namenjen fotografom in vizualnim pripovedovalcem zgodb, ki so stari vsaj 18 let in živijo v Sloveniji oziroma v sosednjih regijah. Prijavijo se lahko tudi kandidati iz tujine, ki so zaradi mojstrskega tečaja in svojega projekta pripravljeni potovati ter si sami kriti svoje stroške.

- Projekti morajo biti osredotočeni na krepitev moči skupnosti skozi fotografijo oz. vizualno pripovedovanje, imeti morajo dejanski pozitiven vpliv na skupnosti in jasno idejo, v kakšni obliki naj se ta vpliv kaže.

- Vsi predlogi morajo biti pripravljeni v angleščini, ki bo tudi jezik mojstrskega tečaja. Prevajanje ni mogoče.

**Smernice za predložitev in obvezna vsebina prijav**e:

**1. O prijavitelju fotografu:**

- Pisni predlog projekta v angleškem jeziku (največ 500 besed), v katerem so opisani koncept, vsebina, cilji in predvideni učinek fotografskega projekta.

- Portfelj 10 do 15 slik (v formatu jpg s 1200 slikovnimi pikami na najdaljši strani, posamezne slike ne smejo presegati 500 kB). Lahko gre za:
\* že obstoječe/razvito fotografsko delo o zgodbi, ki se odziva na zgoraj navedeno vsebino
\* podobno referenčno fotografsko delo, ki predstavlja pristop, ki ga želi prijavitelj uporabiti v novem projektu
- Življenjepis v angleščini (največ 300 besed).

**2. O skupnosti:**

- Opis v angleščini (največ 500 besed), ki pojasnjuje, zakaj želi skupnost sodelovati v programu, vsebuje pa tudi kratko zgodovino in pregled delovanja skupnosti.
- Pisno soglasje predstavnika skupnosti, da je skupnost pripravljena sodelovati v projektu in sodelovati s fotografom.

**Predlog do konca 14. aprila 2023 pošljite v mapi zip formata prek povezave Wetransfer na naslov:** **galerija.jakopic@mgml.si** **\***

\*na navedeni naslov ne bomo prejeli elektronskega sporočila s priponko, večjo od 8 MB

 **Nasveti:**

- Poskrbite, da se boste pri snovanju projekta osredotočili na pozitivne vidike dejavnosti skupnosti, tudi če se ta sooča z izzivi in se njeni člani morda spopadajo s težavami. Uporabite pristop, kakršna je denimo metoda *Appreciative Inquiry (AI),* da poudarite prednosti in priložnosti za rast določene skupnosti, namesto da bi se osredotočali zgolj na slabosti in ovire.

- Razmislite o dolgoročnem učinku svojega fotografskega dela in poiščite načine, kako lahko fotografija resnično predstavlja orodje za opolnomočenje skupnosti.

- Namesto izkušenj in ugleda fotografinje ali fotografa bosta glavno merilo za izbor izvirna zasnova fotografskega projekta in sam predlog, ki bo predstavljal največji potencial za morebitno dobrobit skupnosti.

**Postopek izbora in potek mojstrskega tečaja:**

Vse predloge, ki bodo prispeli **do 14. aprila 2023**, bo pregledala komisija, ki jo sestavljajo mentorice mojstrskega tečaja in predstavnica Galerije Jakopič. Komisija bo izbrala **do 12 najboljših fotografov**, izbor pa bo objavljen **najkasneje do 19. aprila 2023**. Izbrani projekti bodo nato pred mojstrskim tečajem v živo vključeni v razvojni proces. Med delavnico bodo mentorice pregledali nastale projekte in zagotovile povratne informacije in pomoč pri editiranju nastalih fotografij, svetovale pa bodo tudi glede najprimernejše oblike predstavitve.

**Udeleženci mojstrskega tečaja bodo deležni naslednjih ugodnosti:**

- **BREZPLAČEN mojstrski tečaj** z vodilnimi strokovnjakinjami v panogi (stroški kotizacij se krijejo iz dodatnih sredstev, ki jih zagotavlja Galerija Jakopič).

- Priložnost za izboljšanje veščin na področju fotografije, pripovedovanja zgodb in editiranja fotografij s pomočjo strukturiranega procesa, z usmerjanjem, podporo in povratnimi informacijami izkušenih strokovnjakinj na tem področju. Projekti želijo doprinesti dodano vrednost fotografskemu delu posameznikov.

- Vidnost in prepoznavnost dela udeležencev preko javnih predstavitev nastalih projektov.

**Od udeležencev se pričakuje, da izpolnjujejo naslednje zahteve:**

- Predložijo naj dobro pripravljeno in načrtovano prijavo, ki izkazuje potencial za pomensko bogato fotografsko pripovedovanje zgodb.

- Razpoložljivost brez izjem za vse termine mojstrskega tečaja.

- Med posameznimi srečanji morajo nameniti čas delu na fotografskih projektih s skupnostmi.

- Izkazati morajo pozitiven, predan in zavzet odnos do projekta ter empatično pripravljenost za krepitev moči skupnosti, s katero delajo.

**O mentoricah:**

[**Susan Meiselas (ZDA, 1948)**,](https://www.susanmeiselas.com/) ena najbolj družbeno angažiranih in ozaveščenih fotografinj na svetu, je članica agencije Magnum in predsednica fundacije Magnum. Že pet desetletij uporablja svoj fotoaparat kot orodje pričevanja in povezovanja. Na začetku kariere je delala kot učiteljica v New Yorku in organizirala fotografske delavnice za podeželske šole na ameriškem jugu. Med najhujšimi državljanskimi vojnami v teh državah je potovala v Nikaragvo in pozneje v Salvador. V naslednjih desetletjih se je še naprej vključevala v različne skupnosti in spremljala konflikte po vsem svetu. Meiselasova je prepotovala svet in pokrivala različne teme, od spolne industrije do vojn in kršitev človekovih pravic. Opozarja na manjšine in konflikte, ki so pogosto spregledani. Vselej si prizadeva za neposreden stik in dialog z ljudmi, ki jih upodablja. Njen pristop temelji na sodelovanju in vključuje pogled ljudi, ki jih fotografira. Zato je predlagala, da bi ob njeni razstavi v Galeriji Jakopič v Ljubljani izvedli zgoraj opisano delavnico.

[**Lydia Matthews**](https://www.lydiamatthews.com/) je kuratorka, avtorica, raziskovalka in predavateljica, ki se osredotoča na sodelovalne, družbeno angažirane umetniške in oblikovalske projekte v ZDA in tujini. Tesno sodeluje z vizualnimi umetniki, oblikovalci, tradicionalnimi obrtniki, glasbeniki, plesalci, multidisciplinarnimi znanstveniki, študenti in lokalnimi prebivalci pri snovanju in izvajanju kulturnih projektov, ki obravnavajo zahtevne vidike vsakdanjega življenja ljudi. Z združevanjem poetike in polemike s humorjem in kritičnostjo spodbuja poglobljene družbene odnose med udeleženci projektov, hkrati pa eksperimentira z novimi načini izmenjave disciplinarnega znanja in praktičnih ustvarjalnih veščin.

[**Luciana Pinchiero**](http://www.lucianapinchiero.com/about) se je rodila v Argentini in se preselila v ZDA, kjer je študirala umetnost v New Yorku in Los Angelesu. Njena dela so bila razstavljena v muzejih, galerijah in drugih prostorih umetnosti v ZDA (v New Yorku, Brooklynu in Los Angelesu), v Argentini, Franciji in na Islandiji. Njeno delo skuša ponovno preučiti moteče institucionalizirane kolonialne pedagogike. Ponosna je, da je pripadnica generacije Latinoameričanov, ki potencialno lahko preoblikuje vsiljeni pogled na svet v zavedanje občutka izpodrinjene identitete. Prizadevanja za rušenje in/ali premestitev simbolnih spomenikov, ki slavijo kolonializem in prevlado belih moških po vsem svetu, so dogodki, ki so jo v zadnjih nekaj letih spodbudili k ustvarjanju kolažev, fotografij, gibljivih slik in umetniških objektov.

**Več informacij na voljo na:**

[www.mgml.si/galerija-jakopic](http://www.mgml.si/galerija-jakopic)

galerija.jakopic@mgml.si